जिला पंचायत राज अधिकारी ने योजनाओं की जानकारी देते हुये कहा कि अन्त्योदय मेला एवं प्रदर्शनी के द्वारा सरकार द्वारा संचालित समस्त जनकल्याणकारी योजनाओं की जानकारी दी जा रही है, जिससे ग्रामीण जन अधिक से अधिक योजनाओं का लाभ उठायें। लोग जागरूक होकर स्वच्छता मिशन को अपनायें और स्वच्छ शौचालयों का उपयोग करें तथा जिले को ओडीएफ कराने में सहयोग करें। लाभार्थीपरक योजनाओं का लाभ लेने के लिये अपने बैंक खाते को आधारकार्ड से अवश्य लिंक करा लें।